**Daugavpils domes 2022.gada 28.janvāra saistošie noteikumi Nr.5**

**“Papildu** s**ociālās palīdzības un brīvprātīgās iniciatīvas pabalsti Daugavpils**

**valstspilsētas pašvaldībā” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| Projekta nepieciešamības pamatojums | Sociālo pakalpojumu un sociālās palīdzības likuma 35. pants noteic, ka sociālās palīdzības pabalstu veidi ir:  1. pamata sociālās palīdzības pabalsti — garantētā minimālā ienākuma pabalsts (materiāls atbalsts naudas izteiksmē minimālo ikdienas izdevumu apmaksai) un mājokļa pabalsts (materiāls atbalsts ar mājokļa lietošanu saistīto izdevumu segšanai);  2. papildu sociālās palīdzības pabalsti ir pabalsti atsevišķu izdevumu apmaksai (materiāls atbalsts personām sociālās funkcionēšanas un neatkarīgas dzīves nodrošināšanai un pabalsts krīzes situācijā — operatīvi sniegts materiāls atbalsts ārēju notikumu radītu seku novēršanai vai mazināšanai).  Sociālo pakalpojumu un sociālās palīdzības likuma 36.panta sestā daļa paredz, ka papildu sociālās palīdzības pabalstu mērķus, apmēru, piešķiršanas un izmaksas kārtību nosaka pašvaldība saistošajos noteikumos un atbilstoši likuma "[Par pašvaldībām](https://likumi.lv/ta/id/57255-par-pasvaldibam)" [43.panta](https://likumi.lv/ta/id/57255-par-pasvaldibam#p43) trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi.  Plānojot un izstrādājot pašvaldības budžetu 2022.gadam, tika apzināti papildu sociālās palīdzības pabalsti un pašvaldības brīvprātīgās iniciatīvas pabalsti, kas tiek finansēti no pašvaldības budžeta, aktualizējot pabalstu veidus un grupējot tos saskaņā ar mērķi un saņēmēju loku. Pašvaldība papildus sociālās pabalstus turpmāk novirzīs mazāk aizsargātām iedzīvotāju grupām to sociālās funkcionēšanas un neatkarīgas dzīves nodrošināšanai, krīzes situācijās nonākušām personām un mājsaimniecībām, operatīvi sniedzot materiālu atbalstu ārēju notikumu radītu seku novēršanai vai mazināšanai, kā to paredz Sociālo pakalpojumu un sociālās palīdzības likuma 35.panta otrā daļa. |
| Īss projekta satura izklāsts | Noteikumi nosaka papildus sociālās palīdzības pabalstu un pašvaldības brīvprātīgās iniciatīvas pabalstu veidus, apmēru, piešķiršanas un izmaksas kārtību.  Noteikumi paredz, ka ar jaunajiem noteikumiem spēku zaudē iepriekš spēkā esošie noteikumi.  Pārejas nosacījumi paredz pabalstu piešķiršanu personām, kuras būs iesniegušas iesniegumus pirms šo noteikumu spēkā stāšanās. |
| Informācija par plānoto projekta ietekmi uz pašvaldības budžetu | Noteikumu izstrāde saistīta ar pašvaldības 2022.gada budžeta plānošanu un izstrādi. Papildus izdevumi to izpildei nav nepieciešami. |
| Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| Informācija par administratīvajām procedūrām | Pabalstus administrē Sociālais dienests. |
| Informācija par konsultācijām ar privātpersonām | Nav attiecināms. |

Domes priekšsēdētājs A.Elksniņš

*Dokuments ir parakstīts ar drošu elektronisko parakstu un satur laika zīmogu*.